***OBVESTILO***

Obveščamo vse učitelje, učence in njihove starše, da se je OŠ Otočec pridružila vseslovenskemu okoljsko-humanitarnemu projektu *Jaz, ti, mi … za Slovenijo (Stara plastenka za novo življenje).*

**KAJ BOMO ZBIRALI?**

***Zbirali bomo odpadne plastenke z oznako PET .***

**KAKO BOMO TO NAREDILI?**

***Z doslednim ločevanjem in zbiranjem odpadnih plastenk PET.***

**ZAKAJ?**

***Ker bomo pomagali novorojenčkom v Sloveniji.***

Zbrana sredstva bodo namenjena Ginekološko-porodniškemu oddelku splošne bolnišnice Novo mesto za **MONITOR ZA NADZIRANJE VITALNIH FUNKCIJ NOVOROJENČKA.**

**ZBIRANJE ODPADNIH PLASTENK BO POTEKALO**

**OD 27. 3. DO 22. 4. 2019**

**pred šolsko garažo, vsak dan med 6.30 in 8.20.**

***Zbirajo se izključno plastenke z oznako PET.***

**KAKO PRIPRAVITI EMBALAŽO, PREDEN JO PRINESETE V ŠOLO?**

* preverite, če ima plastenka oznako PET 
* plastenke morajo biti prazne in oprane z vodo
* plastenke stisnite tako, da zavzamejo čim manj prostora in jih zaprite s pokrovčkom, da ohranijo obliko
* stisnjene plastenke dajte v vrečo in jih odložite pred šolsko garažo
* vrečo s plastenkami lahko oddate vsak dan med 6.30 in 8.20 pred šolsko garažo in sicer od 27. 3. do 22. 4. 2019.

Hvala za vašo pripravljenost in sodelovanje.

Bernarda Vrtačič Turk,

vodja zbiralnih akcij

**NAVODILO ORGANIZATORJA**

Vse zbrane odpadne plastenke morajo biti **ločene DOSLEDNO IN PRAVILNO:** popolnoma izpraznjene in zbrane v posebni vreči, brez morebitnih drugih odpadkov.

Zbirajo se **IZKLJUČNO PLASTENKE PIJAČ (voda, osvežilne pijače), kamor ne sodijo »bele plastenke« od mlečnih izdelkov (mleko, jogurt).** V primeru, da se v vreči nahaja tudi druga odpadna embalaža (konzerve, pločevinke, karton …), ki ni predmet nadziranja v projektu Jaz, ti, mi za Slovenijo – stara plastenka za novo življenje, **bo VZGOJNO IZOBRAŽEVALNI ZAVOD (VIZ) diskvalificiran**.